**ᑐᓴᕈᒥᓇᖅᑐᑦ ᐅᓂᒃᑳᑦ ᐱᖃᓯᐅᔾᔨᓂᕐᒧᑦ ᓇᒻᒥᓂᕆᔭᐅᔪᓂᑦ[[1]](#footnote-1)**

ᐊᒥᓱᕈᖅᐸᓪᓕᐊᔪᓂᓪᓕ, ᐱᐅᓛᓂᑦ ᐊᑐᖅᑕᐅᕙᑦᑐᑦ ᐲᔭᖅᑐᒋᑦ ᐊᐳᕈᑎᐅᔪᑦ ᐊᒻᒪ ᐅᑉᐱᕆᒍᓐᓃᖅᑐᒋᑦ ᐅᓂᒃᑳᖅᑐᐊᑦ ᐱᔾᔪᑎᖃᖅᑐᓂᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐃᖅᑲᓇᐃᔭᕐᕕᒻᒥ. ᐅᕙᒍᑦ ᐅᖃᖃᑎᒋᓂᕆᔭᖏᓐᓄᑦ ᐃᖅᑲᓇᐃᔭᖅᑎᑦᑎᔪᓂᑦ, ᐊᒥᓱᑦ ᐅᓂᒃᑳᑦ ᓴᖅᑭᓚᐅᖅᑐᑦ ᖃᓄᑐᐃᓐᓇᖅ ᐃᓱᒪᖃᑦᑕᕐᓂᐅᔪᓂᑦ, ᐋᖅᑭᒍᑎᓂᑦ ᐊᒻᒪ ᐱᓪᓚᕆᐅᔪᒥ ᐃᓕᓴᖅᓯᓂᕐᒥᑦ ᐱᒻᒪᕆᐅᓂᖓᓂᑦ ᐱᖃᓯᐅᔾᔨᓂᕐᒧᑦ. ᑖᒃᑯᐊ ᐅᓂᒃᑳᖑᔪᑦ ᑐᓂᔭᐅᔪᑦ ᐊᖏᔪᓄᑦ ᒥᑭᔪᓄᓪᓗ ᑲᓇᑕᒥ ᐃᖅᑲᓇᐃᔭᖅᑎᑦᑎᔪᑦ ᐊᔾᔨᒌᖏᑦᑐᓂᑦ ᐱᓕᕆᕕᐅᔪᓂᑦ; ᐃᓱᒫᓘᑎᖃᖅᑐᑦ ᐃᖅᑲᓇᐃᔭᖅᑎᓂᑦ ᐊᔾᔨᒌᖏᑦᑐᓂᑦ ᐊᔪᕈᑎᖃᖅᑐᓂᑦ. ᐅᕝᕙᐅᑯᐊ ᐃᓚᐃᓐᓇᖏ:

**ᒥᑭᔪᖅ ᖃᕋᓴᐅᔭᓕᕆᓂᕐᒥᑦ ᑎᒥᐅᔪᖅ**

ᐱᔾᔪᓯᐊᖅᓯᒪᔪᖅ ᖃᕋᓴᐅᔭᓕᕆᓂᕐᒥᑦ ᑎᒥᐅᔪᖅ ᐱᓕᕆᖃᑦᑕᖅᑐᑦ ᓴᓇᓂᕐᒥᑦ ᓴᖅᑭᑎᑦᑎᓂᕐᒥᑦ, ᐊᒻᒪ ᐃᑲᔪᖅᑐᐃᔪᓂᑦ ᖃᕋᓴᐅᔭᓂᑦ. ᓯᕗᒃᑲᑕᖅᑐᑦ ᐃᖅᑲᓇᐃᔭᐅᑎᓂᑦ, ᑖᓐᓇ ᑎᒥᐅᔪᖅ ᐃᓕᓴᖅᓯᔪᖅ ᐊᔪᖏᓐᓂᐅᔪᑦ ᐱᑕᖃᖅᑐᑦ ᖃᓄᐃᑦᑐᑐᐃᓐᓇᐅᓪᓗᑎ ᖃᓄᐃᓕᖓᓂᖏᑦ, ᐋᖅᑭᔅᓯᒪᓂᖏᑦ ᐊᒻᒪ ᐱᔪᓐᓇᕐᓂᖏᑦ.

ᐊᕐᕌᒎᒃ ᒪᕐᕉᓕᖅᑑᓐᓂᒃ, ᑎᒥᐅᔪᖅ ᒪᖅᑭᑎᑦᑎᓚᐅᖅᑐᑦ ᓂᐅᕈᑕᐅᓪᓗᓂ ᖃᕋᓴᐅᔭᑎᒍᑦ ᐃᖅᑲᓇᐃᔭᖅᑎᒧᑦ ᐊᐅᓚᔪᓐᓇᕐᓂᖓᓄᑦ ᐊᔪᕈᑎᖃᖅᑐᒥᑦ ᖃᕋᓴᐅᔭᓕᕆᔪᓐᓇᓚᐅᖅᑐᖅ ᐊᔭᔅᓯᔾᔪᑎᒥ ᖃᓂᖓᓄᑦ. ᑖᓐᓇᐅᔭᕇᖅᑎᓪᓗᒍ, ᑕᑯᔭᐅᓯᒪᖏᑦᑐᖅ ᐃᓄᐃᑦ ᓵᖓᓂᑦ, ᓴᖅᑭᑎᑦᑎᓚᐅᖅᑐᖅ ᓄᑖᓂᑦ ᕿᒥᕐᕈᔭᐅᔪᓂᑦ, ᐊᐱᕆᔭᐅᓚᐅᖅᑐᑦ ᑲᑎᑦᑎᒍᒪᒻᒪᖔᑕ ᑕᑯᔅᓴᐅᑎᑦᑎᔪᒥᑦ − ᐊᒻᒪ ᑕᐸᐃᓚᐅᖅᑐᑦ ᖃᐅᔨᒻᒪᑕ ᐃᓅᔪᖅ ᐊᔪᕈᑎᖃᖅᑐᖅ quadriplegic.

ᑕᑯᓪᓗᒋᑦ ᑕᑯᓐᓇᖅᑐᑦ ᖃᓄᐃᓕᓂᖏᑦ ᐊᒻᒪ ᓴᓇᔭᐅᓯᒪᔪᖅ ᑲᔪᓯᓂᖃᑦᑎᐊᓚᐅᖅᑐᖅ ᐱᐅᓯᑎᑦᑎᒋᐊᖅᓯᒪᔪᖅ ᑎᒥᐅᔪᒥᑦ ᑲᔪᖏᖅᓯᒪᓂᖓᓄᑦ ᐊᑕᖐᔪᓂᑦ ᐱᖃᓯᐅᔾᔨᓂᕐᒥᑦ.

**ᐊᖏᔪᖅ ᑮᓇᐅᔭᓕᕆᓂᕐᒧᑦ ᐱᔨᑦᑎᖅᑐᑦ ᑯᐊᐳᕇᓴᓐ**

ᑖᓐᓇ ᓇᒻᒥᓂᕆᔭᐅᔪᖅ ᐊᑐᕋᔅᓴᐅᔪᖅ ᑲᓇᑕᒥ ᑮᓇᐅᔭᓕᕆᓂᕐᒧᑦ ᐱᔨᑦᑎᖅᑐᑦ ᑯᐊᐳᕇᓴᓐ ᐱᒻᒪᕿᐅᔪᒥᑦ ᐊᖏᔪᑲᓪᓚᒻᒥᑦ ᐱᖃᓯᐅᔾᔨᓂᕐᒥᑦ, ᐊᒻᒪ ᑐᕌᖅᐸᑦᑕᖏᑦ ᐱᔨᑦᑎᖅᑕᐅᖏᓗᐊᖅᑐᑦ ᐃᓄᐃᑦ ᐃᓚᒋᓪᓗᓂᐅᒃ ᐸᕐᓇᐅᑎᖓᓂᑦ. ᐃᓕᓴᖅᓯᓪᓗᓂ ᑭᒡᒐᑐᖅᑕᐅᖏᓗᐊᖅᑐᑦ ᐃᓄᐃᑦ ᑎᒥᒥᒍᑦ ᐊᔪᕈᑎᖃᖅᑐᑦ ᖁᕝᕙᓯᓐᓂᕆᔭᖏᓐᓂᑦ ᐅᑉᐱᕆᔭᖏᓐᓂᑦᒃ ᐊᒻᒪ ᓇᒻᒥᓂᕆᔭᐅᔪᖅ ᐱᔪᒪᓂᕆᔭᖏᓐᓂᑦ, ᑲᑎᒪᔩᑦ ᐊᓯᔾᔩᒋᐊᓚᐅᖅᑐᑦ. ᑎᒥᐅᔪᖅ ᐊᑐᓕᖅᑎᑦᑎᓚᐅᖅᑐᖅ ᐃᓕᓐᓂᐊᑎᑦᑎᓂᕐᒥᑦ ᐊᒻᒪ ᐅᔾᔨᕈᓱᑦᑎᑦᑎᓂᕐᒥᑦ, ᕿᒥᕐᕈᓚᐅᖅᑐᑦ ᐅᐸᒐᔅᓴᐅᓂᖓᓄᑦ ᐃᖅᑲᓇᐃᔭᕐᕕᐅᔪᖅ ᐊᒻᒪ ᑲᑎᖅᓱᐃᓪᓗᓂ ᖃᐅᔨᓴᕐᓂᐅᔪᓂᑦ. ᐅᐸᔅᓯᖃᑦᑕᓕᓚᐅᖅᑐᑦ ᐃᖅᑲᓇᐃᔮᖑᔪᓐᓇᖅᑐᓂᑦ ᑕᑯᔅᓴᐅᑎᑦᑎᓂᐅᔪᓂᑦ ᐊᒻᒪ ᖁᕕᐊᓱᒍᑕᐅᔪᓂᑦ ᓯᓚᕐᔪᐊᒥ ᐅᓪᓗᖓ ᑎᒥᒥᒍᑦ ᐊᔪᕈᑎᖃᖅᑐᓄᑦ.

ᑯᐊᐸᒃᑯᑦ ᐊᐅᓚᑦᑎᔨᖓ ᐃᖅᑲᓇᐃᔭᖅᑐᓕᕆᓂᕐᒧᑦ ᐃᖅᑲᓇᐃᔭᖃᑦᑕᖅᓯᒪᔪᖅ ᖃᕋᓴᐅᔭᓕᕆᔾᔪᑎᓂᑦ ᓂᐅᕕᐊᔅᓴᖃᖅᑐᓂᑦ ᓴᓇᓯᒪᔭᖓᑦ ᑭᒃᑯᑐᐃᓐᓇᕐᓄᑦ ᐱᔭᔅᓴᐅᓗᓂ. ᒫᓐᓇ ᐱᓇᓱᐊᖅᑐᑦ ᑎᒥᒥᒍᑦ ᐊᔪᕈᑎᖃᖅᑐᑦ ᖃᕋᓴᐅᔭᒃᑯᑦ ᐃᕐᖐᓐᓈᕈᑎᒃᑯᑦ ᓂᕈᐊᕈᓐᓇᖅᑐᑦ ᖃᐅᔨᒋᐊᕐᕕᐅᔪᓐᓇᕐᓗᑎ ᐅᖃᐅᓯᕆᓗᒋᑦ ᐱᔭᕆᐊᖃᖅᑕᖏᓐᓂᑦ. ᐅᖃᖅᓯᒪᓂᖓ ᖁᓛᓂ ᓇᓗᓇᖏᑦᑐᖅ: ᑲᑎᒪᔩᑦ ᓇᒻᒥᓂᖅ ᐸᓯᔭᔅᓴᐅᑎᒍᓐᓇᖅᑐᑦ ᐊᒻᒪ ᑲᔪᓰᓐᓇᖅᑐᓂᑦ.

**ᐊᑭᑐᔪᖅ ᑐᔪᕐᒥᕕᒃ ᐊᒻᒪ ᓂᕆᔭᑐᕐᕕᒃ**

ᐊᑭᑐᔪᖅ ᑐᔪᕐᒥᕕᒃ ᐊᒻᒪ ᓂᕆᔭᑐᕐᕕᒃ ᑲᓇᓐᓇᒥ ᐃᖅᑲᓇᐃᔭᖅᑎᑦᑎᔪᖅ ᖃᓂᒋᔭᖏᓐᓂᑦ ᐃᓄᓐᓂᑦ 160−ᓂᑦ. ᐃᓚᒋᔭᖓ ᓄᓇᓕᐅᑉ, ᑖᓐᓇ ᑎᒥᐅᔪᖅ ᐃᖅᑲᓇᐃᔭᖅᑎᑦᑎᖃᑦᑕᖅᓯᒪᔪᖅ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐊᔾᔨᒌᖏᑦᑐᓂᑦ ᐊᒥᓲᓂᖅᓴᕆᔭᖏᓐᓄᑦ 30−ᓂᑦ ᐊᕐᕌᒍᓂᑦ, ᖃᐅᔨᒋᐊᖃᑦᑕᖅᑐᑎᑦ ᓄᓇᓕᒻᒥ ᐱᓕᕆᖃᑎᖏᓐᓂᑦ ᕿᓂᖅᑐᑎᑦ ᓄᑖᓂ ᐊᔪᖏᓐᓂᖃᖅᑐᓂᑦ.

ᑐᔪᕐᒥᑯᐅᔪᖅ ᓴᖅᑭᑎᑦᑎᓯᒪᔪᑦ ᐊᒥᓱᒐᓚᓐᓂᑦ ᐱᒡᒐᓇᖏᑦᑐᓂᑦ − ᐃᓱᒪᓇᖏᑦᑐᓂ ᐋᖅᑭᒍᑎᓂᑦ − ᐃᑲᔪᕐᓂᐊᖅᑐᑦ ᑐᔪᕐᒥᕕᒻᒦᑦᑐᓄᑦ ᐊᒻᒪ ᐊᓯᖏᑦ ᐃᖅᑲᓇᐃᔭᖅᑏᑦ ᐃᖅᑲᓇᐃᔭᖃᑎᖃᖅᑐᑎᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ. ᓇᓗᓇᐃᕈᑏᑦ ᐃᓕᓯᒪᔭᐅᔪᑦ ᐃᓪᓗᕈᓯᕐᓂᑦ ᓴᓗᒻᒪᓴᐃᔨᐅᔪᖅ ᑐᓵᖏᑦᑑᓂᖓᓄᑦ, ᑐᑭᒧᐊᖅᑎᑦᑐᒋᑦ ᐃᓯᖅᑐᓄᑦ ᑎᑎᕋᕐᕕᖓᓄᑦ ᐃᑲᔪᖅᑕᐅᔪᒪᑉᐸᑕ ᑐᓴᐅᒪᔾᔪᑎᓕᕆᓂᕐᒧᑦ.

ᑐᔪᕐᒥᕕᒻᒥ ᐃᖅᑲᓇᐃᔭᖅᑎᐅᔪᑦ ᐊᔾᔨᓴᐃᓐᓇᖓᓂ ᐃᑲᔪᓱᖅᑐᑦ. ᐊᓐᓄᕌᓄᑦ ᐅᐊᓴᕐᕕᓐᓂᑦ, ᐊᓯᔾᔨᖅᑐᑎᑦ ᐃᖅᑲᓇᐃᔭᐅᑏᑦ ᐊᒻᒪ ᐋᖅᑭᔅᓯᒪᓂᖏᑦ ᖃᐅᔨᒋᐊᖅᑕᐅᔪᑦ ᐱᔪᓐᓇᕐᓂᐊᕐᓂᖏᓐᓄᑦ ᑕᑯᓐᓇᓂᒃᑯᑦ ᐊᔪᕈᑎᖃᖅᑐᓄᑦ ᐃᖅᑲᓇᐃᔭᖃᑎᖓᓄᑦ, ᑕᐅᑐᖏᑦᑐᓄᑦ ᕿᒻᒥᖓ ᐱᖃᑕᐅᓪᓗᓂ ᑭᓯᐊᓂ ᐊᓯᐊᓃᑦᑐᑦ ᐃᓪᓗᕈᓯᕐᒥᑦ ᓯᓂᕝᕕᖃᖅᑐᓂ ᐊᒻᒪ ᐃᒥᒃᑯᕕᒻᒥᑦ.

ᑐᔪᕐᒥᕕᒻᒥ ᐊᖏᔪᖅᑲᐅᑎᖏᑦ ᐅᑉᐱᕈᓱᑦᑐᑦ ᐃᖅᑲᓇᐃᔭᖅᑎᓂᑦ ᐃᓚᐅᑎᑦᑎᖃᑦᑕᕐᓂᖅ ᐱᔾᔪᑎᒋᔭᖓ ᐊᔾᔨᒌᖏᑦᑐᓂᑦ ᐃᖅᑲᓇᐃᔭᖅᑎᖃᓂᕐᒧᑦ − ᐃᓄᐃᑦ ᓱᖁᑎᔅᓴᑎᐊᖅᑐᑦ ᐃᑉᐱᒍᓱᖃᑦᑕᐅᑎᑦᑎᐊᖅᑐᑦ. ᑭᐅᓂᐅᔪᑦ ᑐᔪᕐᒥᕕᒻᒦᑦᑐᓂᑦ ᑐᔪᕐᒥᕕᐅᑉ ᐊᔾᔨᒌᖏᑦᑐᓂᑦ ᐃᖅᑲᓇᐃᔭᖅᑎᖃᓂᕐᒥᑦ ᐱᐅᔫᖏᓐᓇᖃᑦᑕᖅᓯᒪᔪᑦ, ᑕᑯᔅᓴᐅᑎᑕᐅᔪᑦ ᓯᕗᓕᖅᑎᖏᓐᓄᑦ.

**NHL ᐱᓐᖑᐊᓂᕐᒧᑦ ᑲᑐᔾᔨᖃᑎᒌᖓ**

ᐊᔾᔨᐅᖏᑦᑐᓂᑦ ᖃᓄᐃᓘᖅᑕᐅᔪᓂᑦ, ᑲᓇᑕᒥ NHL ᕼᐊᑭᖅᑏᑦ ᐃᖅᑲᓇᐃᔭᖅᑎᑦᑎᓚᐅᖅᑐᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ. ᐃᓚᒋᔭᐅᓕᔪᒻᒪᑕᓂᑦ ᑲᑐᔾᔨᖃᑎᒌᒧᑦ, ᖃᑦᑏᓐᓇᕈᕆᐊᖅᓯᒪᔪᑦ ᓄᖅᑲᖅᑐᑦ ᑭᖑᕐᕕᖅᑕᐅᖃᑦᑕᕐᓂᖏᑦ 250−ᓂᑦ ᐃᖅᑲᖃᓇᐃᔭᖅᑎᐅᔪᓂᑦ, ᑲᒪᔨᐅᔪᓪᓗ ᖃᐅᔨᒪᓂᖅᑖᑲᓐᓂᖅᑐᑎᑦ ᐃᓄᓐᓄᑦ ᑎᒥᒥᒍᑦ ᐊᔪᕈᑎᖃᖅᑐᓅᖓᔪᓕᓂᑦ.

ᐃᑲᔫᑎᐅᔪᑦ ᐱᖃᓯᐅᔾᔨᔪᑦ ᓄᓇᓕᒻᒥ ᐃᑲᔪᓱᖅᑕᐅᕙᓪᓕᐊᓂᕐᒥᑦ ᑎᑲᔅᓯᖃᖅᑐᓄᑦ ᑲᐃᓪᓗᐊᕈᑎᓄᑦ ᓇᒻᒥᓂᖅ − ᑲᐃᓪᓗᐊᖅᑕᐅᕙᓕᖅᑐᑦ ᑕᑯᓐᓇᕐᕕᒋᔪᒪᔭᖏᓐᓄᑦ ᐊᑐᖃᑦᑕᖅᑐᑎᑦᑕᐅᖅ. ᐃᑲᔪᓱᖅᑕᐅᓂᖅ ᓄᓇᓕᒻᒥ ᐱᓕᕆᖃᑕᐅᔪᒥᑦ ᐱᔾᔪᑎᒋᓗᐊᖅᓯᒪᔭᖓ ᑲᔪᓯᑦᑎᐊᖅᓯᒪᓂᖏᓐᓄᑦ

**ᑎᓴᒪᑦ ᐊᖏᔪᑦ ᒪᓕᒐᓕᕆᓂᕐᒧᑦ ᑎᒥᐅᔪᑦ**

ᑕᑯᓐᓇᓂᒃᑯᑦ ᐊᔪᕈᑎᖃᖅᑐᖅ ᑮᓇᐅᔭᓕᕆᔨ ᐊᐱᖅᓱᖅᑕᐅᔭᕇᕋᒥ ᐃᓚᒋᔭᐅᓕᖅᑐᓂᓗ ᐊᖏᔪᒧᑦ ᐱᔨᑦᑎᖃᑦᑕᖅᑐᓄᑦ ᑎᒥᐅᔪᒧᑦ ᐃᓕᓐᓂᐊᑎᐅᓪᓗᓂ, ᕿᒻᒥᖓ ᑕᐅᑐᖏᑦᑐᓄᑦ ᓇᔅᓴᓚᐅᖅᑕᖓ. ᐃᖅᑲᓇᐃᔮᕆᓚᐅᖅᑕᖓ ᒥᐊᓕᒐᒃᑯᓐᓂᑦ ᑖᒃᓯᓕᕆᔾᔪᑎᓕᕆᖃᑦᑕᕐᓗᓂ ᖃᕋᓴᐅᔭᒧᑦ, ᐋᖅᑭᒋᐊᖅᑕᐅᔭᕆᐊᖃᓚᐅᖅᑐᖅ ᐱᔪᓐᓇᓂᐊᕐᒪᑦ JAWS –Windows-ᖃᕋᓴᐅᔭᓕᕆᔾᔪᑎᐅᔪᖅ ᖃᕋᓴᐅᔭᒦᑦᑐᑦ ᖃᕋᓴᐅᒧᑦ ᐅᖃᖅᑕᐅᓪᓗᑎ.

ᑎᒥᐅᔪᖅ ᑕᑯᓂᐊᒃᑲᓐᓂᓚᐅᖅᑐᑦ ᐃᓕᓐᓂᐊᖅᑎᐅᑉ ᐃᖅᑲᓇᐃᔮᖓᑕ ᓇᓗᓇᐃᔭᖅᓯᒪᓂᖏᓐᓂᑦ ᖃᐅᔨᓪᓗᑎᓪᓗ ᐊᑭᑭᓐᓃᖅᐹᖑᑎᑕᐅᔪᓐᓇᖅᑐᖅ ᐋᖅᑭᒋᐊᖅᑕᑐᐊᖑᓗᑎᑦ ᐊᑐᖅᑕᐅᔪᑦ ᐊᖏᓂᖅᓴᖓᓄᑦ ᑲᒪᒋᔭᕆᐊᖃᖅᑕᖏᓐᓂᑦ. ᐊᑐᖅᑕᐅᓪᓗᓂ “80/20 ᒪᓕᒐᖓ,” ᑎᒥᐅᔪᖅ ᐱᔭᐅᔭᕆᐊᖃᖅᑐᓂᑦ ᐃᖅᑲᓇᐃᔭᖅᑐᒧᑦ ᖅᑲᓇᐃᔭᖃᑦᑕᖅᓯᒪᓂᕆᓂᐊᓕᖅᑕᖓ ᐊᑭᑐᓗᐊᖏᑐᒃᑯᑦ.

ᑖᒃᑯᓄᖓ ᐊᓯᔾᔨᕋᓛᕈᑎᓄᑦ ᐃᖅᑲᓇᐃᔭᕐᕕᐅᔪᒥᑦ, ᐃᓕᓐᓂᐊᖅᑎ ᑎᑭᑦᑎᑦᑎᐊᓚᐅᖅᑐᖅ ᑮᓇᐅᔭᓕᕆᔨᓪᓚᕆᐅᓕᖅᑐᓂ. “ᐅᕙᓐᓃᖔᖅᑐᒥᑦ ᐃᓕᓐᓂᐊᕈᑎᒋᓯᒪᔭᕋ, ᐊᒻᒪ ᐃᓚᒋᓪᓗᓂᐅᒃ ᑎᒥᐅᔪᖅ,” ᐅᖃᖅᑐᖅ, “ ᑭᓯᐊᓂᑭᒃᑯᑐᐃᓐᓇᐃᑦ ᐃᑲᔪᖅᓱᑎᐊᖅᑐᐃᓐᓇᐃᑦ ᐊᒻᒪ ᐋᖅᑭᒍᑎᔅᓴᓂᑦ ᕿᓂᖅᑐᑎᑦ.”

“ᐅᓂᒃᑳᕋ ᓇᓗᓇᐃᕈᑎᐅᔪᖅ ᐃᖅᑲᓇᐃᔭᖅᑎᑦᑎᓂᕐᒥᑦ ᐃᓄᒻᒥᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐱᒻᒪᕆᐊᓘᓗᐊᖏᒻᒪᑦ ᐃᓚᖏᑦ ᐃᓱᒪᔪᓐᓇᖅᑐᑦ. ᐊᐳᕈᑎᑕᖃᑐᐃᓐᓇᕆᐊᓖᑦ ᐱᓕᕆᐊᖑᔭᕆᐊᖃᖅᑐᑦ, ᑭᓯᐊᓂ ᐱᔪᓐᓇᖅᑐᓂᑦ ᐋᖅᑭᒍᑎᔅᓴᖃᐃᓐᓇᖅᑐᖅ.” ᐅᖃᒃᑲᓂᖅᑐᖅ, “ᐃᓄᐃᑦ ᐱᕕᔅᓴᖃᖅᑎᓪᓗᒋᑦ ᐊᒻᒪ ᓇᒻᒥᓂᖅ ᐋᖅᑭᒍᓐᓇᓂᐊᖅᑕᖏᑦ. ᐱᒻᒪᕆᐅᓛᖑᔪᖅ ᐃᓚᐅᔪᓕᒫᓄᑦ ᒪᑭᒪᑎᑦᑎᓗᓂ ᐱᐅᔪᒥ, ᐱᕙᓪᓕᐊᓂᖃᑦᑎᐊᕐᓂᐅᔪᓂᑦ.”

**ᐊᑯᓐᓂᓱᖅᑐᑦ ᒪᓕᒐᓕᕆᓂᕐᒧᑦ ᑎᒥᐅᔪᑦ**

ᓂᒋᑕᖓ ᐱᖓᓐᓇᖓᓂ ᐋᓐᑎᐅᕆᔪᒥ ᒪᓕᒐᓕᕆᓂᕐᒧᑦ ᑎᒥᐅᔪᖅ ᐃᖅᑲᓇᐃᔭᖅᑎᑖᓚᐅᖅᑐᑦ ᐊᔪᕈᑎᖃᖅᑐᒥᑦ ᐃᖅᑲᓇᐃᔭᖃᑲᑦᑕᓂᐊᖅᑐᓂ ᐊᓪᓚᕕᓕᕆᓂᕐᒥᑦ ᐊᒻᒪ ᑎᑎᕋᖅᑕᐅᑎᓂᕐᒧᑦ ᐱᓕᕆᐊᖑᒋᐊᓕᓐᓂᑦ. ᐃᖅᑲᓇᐃᔮᔅᓴᐅᔪᖅ “ᓴᓇᔭᐅᓚᐅᖅᑐᖅ” ᑐᑭᖃᖅᑐᖅ ᑲᑎᖅᓱᐃᓪᓗᑎᑦ ᐱᓕᕆᐊᖑᒋᐊᓕᓐᓂᑦ ᐊᓯᖏᓐᓂᑦ ᐃᖅᑲᓇᐃᔭᖃᑎᖏᓐᓂᑦ ᐃᓚᒋᓚᐅᖏᑕᖏᑦ ᐃᖅᑲᓇᐃᔮᖏᓐᓄᑦ ᓇᓗᓇᐃᔭᖅᓯᒪᓂᖏᓐᓄᑦ. ᐊᓪᓚᕕᓕᕆᓂᕐᒧᑦ ᐃᖅᑲᓇᐃᔮᖑᔪᑦ (ᓲᕐᓗ ᐸᐃᑉᐹᓕᕆᓂᖅ, ᓱᑲᔪᒃᑰᑎᑦᑎᓂᖅ, ᐋᖅᑭᔅᓱᐃᓂᖅ ᑲᑎᒪᕕᓐᓂᑦ ᐊᒻᒪ ᑐᓐᖓᓱᑦᑎᑦᑎᔨ) ᐱᓕᕆᐊᖑᔪᑦ ᐊᑭᓕᖅᓱᑕᐅᒻᒪᕆᑦᑐᓄᑦ ᐃᑲᔪᖅᑎᓄᑦ ᒪᓕᒐᓕᕆᔨᓄᑦ. ᑖᒃᑯᐊ ᐲᖅᑕᐅᔪᑦ ᒪᓕᒐᓕᕆᓂᕐᒧᑦᒃ ᐃᑲᔪᖅᑎᒥᑦ ᐃᖅᑲᓇᐃᔮᖓᓄᑦ ᓇᓗᓇᐃᔭᖅᓯᒪᓂᖏᓐᓂᑦ, ᐊᒻᒪ ᐃᖅᑲᓇᐃᔭᐃᓐᓇᓂᐊᖅᑐᖅ ᐃᖅᑲᓇᐃᔮᔅᓴᐅᓕᓚᐅᖅᑐᖅ.

ᑎᓴᒪᓂᑦ ᐊᕐᕌᒍᓂᑦ ᐃᖅᑲᓇᐃᔭᓕᖅᑎᓪᓗᒍ, ᕿᒥᕐᕈᓂᐅᔪᖅ ᓯᓚᑖᓃᖔᖅᑐᓂᑦ ᓇᓗᓇᐃᖅᓯᓚᐅᖅᑐᑦ ᓄᑖᖅ ᐃᖅᑲᓇᐃᔮᔅᓴᐅᔪᖅ ᐱᐅᖅᓱᐊᖅᓯᓯᒪᔪᑦ ᐊᑭᖏᓐᓂᑦ 2.5 ᒪᓕᒐᓕᕆᓂᕐᒧᑦ ᐃᑲᔪᖅᑎᓂᑦ. ᑕᐃᒃᑯᐊ ᐃᖅᑲᓇᐃᔭᖅᑎᐅᔪᑦ ᐱᓕᕆᓇᓱᑦᑎᐊᕆᐊᖃᓂᖅᓴᐅᔪᑦ ᐃᖅᑲᓇᐃᔮᒧᑦ ᐃᓕᓐᓂᐊᖅᑎᑕᐅᓯᒪᓂᖏᓐᓄᑦ ᐸᕕᓴᑦᑕᐅᖏᓪᓗᑎᑦ ᐊᓯᖏᓐᓄᑦ ᐱᓕᕆᐊᖑᒋᐊᖃᖅᑐᓄᑦ, ᐱᒻᒪᕆᐅᔫᒐᓗᐊᖅ, ᐊᐅᓚᑕᐅᔪᓐᓇᖅᑐᖅ ᐃᖅᑲᓇᐃᔭᖅᑎᒧᑦ ᑎᒥᒥᒍᑦ ᐊᔪᕈᑎᖃᖅᑐᒧᑦ.

**ᑲᓇᑕᒥ ᑮᓇᐅᔭᒃᑯᕕᓪᓗᐊᑕᐃᑦ**

ᐊᐅᓚᑦᑎᔨᐅᔪᖅ ᐃᓚᖓᓐᓂᑦ ᑲᓇᑕᒥ ᑮᓇᐅᔭᒃᑯᕕᓪᓗᐊᑕᓂᑦ ᐊᔪᕈᕈᑎᖃᓂᕐᒧᑦ ᐊᔅᓱᕈᕈᑎᖃᓚᐅᖅᑐᖅ ᐊᑐᓚᐅᖅᓯᒪᖏᑕᖓᓂᑦ: ᐃᖅᑲᓇᐃᔭᖅᑎ ᐋᓐᓂᐊᖃᖅᑐᖅ ᑎᑭᑦᑎᖃᑦᑕᓚᐅᖏᒻᒪᑦ ᖃᓄᐃᓘᖅᑕᐅᒋᐊᓕᓐᓂᑦ ᒪᓕᑦᑕᐅᒋᐊᓕᓐᓂᑦᒃ. ᐃᑲᔪᖅᑕᐅᒐᓗᐊᖅᑎᓪᓗᒍ ᐊᒻᒪ ᖃᓄᐃᓘᕐᓂᖓᓄᑦ ᐊᐅᓚᑕᐅᓂᖓ, ᐃᖅᑲᓇᐃᔭᖅᑎᐅᑉ ᐃᖅᑲᓇᐃᔭᕐᓂᖓ ᐱᐅᓯᕙᓪᓕᐊᓚᐅᖏᑦᑐᖅ, ᖃᓄᖅ ᓇᓗᓇᐃᖅᓯᒍᓐᓇᖅᑲ ᐱᐅᓯᑎᑦᑎᒋᐊᕈᑎᓂᑦ ᐃᖅᑲᓇᐃᔭᖅᑎᐅᑉ ᖃᓄᐃᓘᕐᓂᖓᓂᑦ ᐊᒻᒪ ᐱᓯᒪᐃᓐᓇᕐᓗᒍ?

ᐅᔾᔨᕆᓗᒍ ᐃᖅᑲᓇᐃᔭᖅᑎᐅᓯᒪᔪᓄᑦ ᐃᓄᐃᑦ ᐊᔪᕈᑎᖃᖅᑐᑦ ᒫᓐᓇᐅᔪᒥᑦ, ᐃᑲᔪᖅᑕᐅᔪᒪᓚᐅᖅᑐᖅ. ᐃᖅᑲᓇᐃᔭᖃᑎᒋᔭᖓ ᐊᑲᐅᖏᔾᔪᑎᖃᖅᐸᑦᑐᑦ ᓯᕗᕙᕆᐊᓚᐅᖅᑐᖅ, ᐃᓱᒪᖅᓴᖅᓯᐅᓂᑐᐃᓐᓇᒨᖏᑦᑐᖅ ᑭᓯᐊᓂ ᐃᓕᓐᓂᐊᑎᑦᑎᔨᐅᓗᓂ. ᑖᓐᓇ ᐃᖅᑲᓇᐃᔭᖅᑎ ᓇᓗᓇᐃᖅᓯᓚᐅᖅᑐᖅ ᐱᓕᕆᐊᓪᓗᐊᑕᕆᒋᐊᖃᖅᑕᖏᑦ ᐃᖅᑲᓇᐃᔮᒧᑦ ᐃᓚᓕᐅᑎᖏᑦᑐᑦ ᐃᓄᒻᒧᑦ ᐋᓐᓂᐊᔪᒧᑦ − ᑕᐃᒪᐃᑦᑎᓪᓗᒍ, ᐃᖅᑲᓇᐃᔭᖅᑎᐅᔪᖅ ᐋᖅᑭᑦᑕᐅᓚᐅᖅᑐᖅ ᑲᔪᓯᖏᓪᓗᓂ. ᐃᖅᑲᓇᐃᔭᖃᑎᒌᓚᐅᖅᑐᑦ ᓇᓗᓇᐃᖅᓯᓗᑎ ᐊᓯᐊᓂ ᐃᖅᑲᓇᐃᔮᒥ ᑮᓇᐅᔭᒃᑯᕕᒻᒥᑦ ᐱᓕᕆᐊᖃᕆᐊᖃᖅᑐᓂᑦ ᑐᕌᖓᓂᖅᓴᐅᔪᓄᑦ ᐊᑲᐃᓪᓕᐅᕈᑎᖃᖅᑐᒧᑦ. ᐃᖅᑲᓇᐃᔭᖅᑎᐅᔪᖅ ᐊᐅᓪᓛᖅᑕᐅᓚᐅᖅᑐᖅ ᓄᑖᒧᑦ ᐃᖅᑲᓇᐃᔮᒧᑦ ᐊᒻᒪ ᖃᓄᐃᓘᖃᑦᑕᕐᓂᕆᔭᖓᓄᑦ ᐱᔾᔪᑕᐅᔪᑦ ᐋᖅᑭᑦᑕᐅᑎᒋᓚᐅᖅᑐᑦ.

**Bay Street ᒪᓕᒐᓕᕆᕕᒃ**

ᐃᓚᖓᑦ ᑲᓇᑕᒥ ᓯᕗᓕᖅᑎᐅᔪᓂᑦ ᒪᓕᒐᓕᕆᓂᕐᒧᑦ ᑎᒥᐅᔪᓕᓂᑦ ᐋᖅᑭᒋᐊᖅᓯᒻᒪᑕ ᐃᓪᓗᖏᓐᓂᑦ, ᓴᖏᔪᒥᑦ ᐃᑲᔪᖅᓱᐃᓂᕐᒥᑦ ᐊᔾᔨᒌᖏᑦᑐᓄᑦ ᑐᑭᒧᐊᕈᑎᐅᓚᐅᖅᑐᖅ ᐱᖃᓯᐅᔾᔨᓂᕐᒧᑦ ᑎᑎᕋᐅᔭᖅᓯᒪᓂᖓ. ᑎᒥᐅᔪᖅ ᑐᑭᓯᓚᐅᖅᑐᖅ ᑖᒃᑯᐊ ᐃᑲᔫᑎᐅᒐᔭᖅᑐᑦ ᐱᔨᑦᑎᖅᑕᑐᐊᕆᖏᑕᖏᓐᓄᑦ, ᑭᓯᐊᓂ ᐃᓚᒋᔭᐅᔪᓕᒫᓄᑦ ᑲᑐᔾᔨᖃᑎᒌᒥᑦ. ᐱᔾᔪᑎᐅᓐᓪᓗᑎ ᑕᒪᒃᑭ ᐊᔪᖏᓐᓂᖃᖅᑐᑦ ᐃᖅᑲᓇᐃᔭᖅᑏᑦ ᐊᒻᒪ ᐱᔨᑦᑎᖅᑕᐅᔪᑦ, ᖃᓄᐃᓕᖓᓂᕆᓚᐅᖅᑕᖏᑦ: ‘ᓴᑕᓇᒍᑦᑎᒍ, ᖃᐃᓂᐊᖅᑐᑦ,” ᐅᓱᒪᒋᔭᖏᓐᓂᑦ, ᐅᖃᖅᑕᖏᓐᓂᑦ.

ᐊᐅᓚᑦᑎᓂᕐᒧᑦ ᐱᓕᕆᖃᑎᖓ ᑲᑎᒪᔨᕋᓛᖅᑖᑎᑦᑎᔪᖅ ᑲᑎᖃᑎᖃᕐᓂᐊᖅᑐᑎᑦ ᐃᖅᑲᓇᐃᔭᕐᕕᒻᒧᑦ ᑎᑎᕋᐅᔭᖅᑎᒥᑦ. ᕿᒥᕐᕈᕙᓪᓕᐊᓕᓚᐅᖅᑐᑦ ᖃᓄᐃᑦᑐᑐᐃᓐᓇᕐᓂᑦ ᐊᔪᖏᓐᓂᖃᖅᑐᓄᑦ, ᐊᐱᖅᑯᑎᐅᓕᓚᐅᖅᑐᖅ ᐃᒋᔭᐅᓕᖅᑐᓂᓗ ᓇᓗᓇᐃᔭᖅᓯᒪᓂᖏᓐᓄᑦ ᑎᑎᕋᐅᔭᖅᑎᐅᑉ ᐅᖃᖃᑎᒌᓐᓂᕐᒥᑦ ᑐᓴᓚᐅᖏᑕᖓ ᐊᓯᖏᓐᓂᑦ ᐱᔨᑦᑎᕈᑎᓄᑦ ᐱᔨᑦᑎᖅᑕᓄᑦ. “ᖃᓄᐃᓕᒋᐊᕈᓐᓇᖅᑲᕗᑦ ᓵᖑᔫᑉ ᐳᖅᑐᓂᖓ? ᐅᖅᑰᓴᐅᒻᒧᑦ ᐃᑭᒋᐊᕈᑎᖏᑦ ᑎᑭᑕᔅᓴᐅᕙᑦ? ᓈᒻᒪᑦᑐᒥ ᓯᓚᒦᖔᖅᑐᒥ ᖃᐅᒪᓂᖃᖅᑲ ᐃᓄᓐᓄᑦ ᐊᔪᕈᑎᖃᖅᑐᓄᑦ?”

ᑖᓐᓇ ᓯᕗᓂᐊᒍᑦ ᐊᑐᖅᑕᐅᓂᐅᔪᖅ ᐊᓯᖏᓐᓄᑦᒃ ᒪᓕᒐᓕᕆᓂᕐᒧᑦ ᑎᒥᐅᔪᒧᑦ. ᐃᖅᑲᓇᐃᔭᖅᑎᑦᑎᓂᕐᒥᑦᒃ ᐅᖃᐅᓯᖃᓂᕐᒥᑦ, ᐃᖅᑲᓇᐃᔭᖅᑐᓕᕆᔩᑦ ᐊᐱᕿᖃᑦᑕᓕᖅᑐᑦ ᓄᑖᓂᑦ ᐃᖅᑲᖃᓇᐃᔭᖅᑎᑖᖅᑲᐅᓕᒫᓂᑦ, “ᑭᓱᓂᑦ ᐱᔭᕆᐊᖃᖅᑭᑦ ᐅᕙᑦᑎᓐᓂᑦ ᑲᔪᓯᑦᑎᐊᓂᐊᕐᓗᑎᑦ ᐅᕙᒍᑦ ᑎᒥᖓᓐᓂᑦ?), ᐊᐱᕆᒡᒐᓇᖏᑦᑐᑎᖅ, ᑭᓯᐊᓂ ᒪᑐᐃᖅᓯᔪᖅ ᐊᑦᑐᖅᑕᐅᓴᕋᐃᑦᑐᒥᑦ, ᐊᐳᕈᑎᖃᕈᓐᓃᑎᑦᑎᔪᖅ ᑐᓴᐅᒪᔾᔪᑎᓕᕆᓂᕐᒧᑦ ᐊᐳᕈᑎᓂᑦ ᐊᒻᒪ ᖃᓄᖅᑑᕈᓘᔭᖅᑐᑎᑦ ᐋᖅᑭᒍᑎᔅᓴᓕᐅᕈᓐᓇᖅᑐᑦ.

1. ᒋᐅᕆᐴᑦᔅᒥ, ᑭᐊᓇᑦ ᕗᕆᑏᓐ ᒫᕐᑎᓐ, ᐊᒻᒪ ᒫᒃ ᕙᐃᐳ, “ᐃᓱᒪᒋᔭᖃᒃᑲᓂᕐᓂᖅ ᑎᒥᒥᒍᑦ ᐊᔪᕈᑎᖃᖅᑐᓂᑦ ᓇᒻᒥᓂᖃᕐᕕᐅᔪᓂᑦ: ᐅᓂᒃᑳᑦ ᑲᑎᒪᔨᓂᑦ ᐃᖅᑲᓇᐃᔭᕈᓐᓇᖅᑐᓂᑦ ᐃᓄᓐᓄᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ,” (2013). [↑](#footnote-ref-1)